Folketing
2002-03-12

Det er da godt, at det er den tredje og sidste korte bemærkning, hr. Hækkerup har haft, inden han hidser sig alt for hårdt op. Jeg vil gerne have lov at sige og fastholde, at hvis den socialdemokratisk ledede regering var gået ind til benet i den sag, havde vi ikke haft den ulykkelige sag i dag. Det vil jeg stadig væk fastholde. Hvad gjorde man dengang? Man vidste, hvilke kunstige konstruktioner Farum lavede med at sælge og leje tilbage og alt det dér. Og hr. Klaus Hækkerup var - det har jeg slået på tidligere - en stor forsvarer af tilsynsrådet under den forrige debat, vi havde ... (Afbrydelse). Jo, det var hr. Hækkerup, jeg kan finde forhandlingerne frem. Men nu kan jeg se, at hr. Hækkerup alligevel i dag er af den opfattelse, at tilsynsrådet også har et kæmpeansvar i den her sag. Det har ikke levet op til det, man kunne forvente at det skulle leve op til som tilsynsråd.